Váš list číslo/zo dňa                       Naše číslo                                            		Vybavuje/linka                                        Trnava
                                                      OU-TT-PLO-2019/000289	Ing.Brišová/33350                      13.11.2019                                                      																		

Vec 
Nariadenie vykonania Projektu jednoduchých pozemkových úprav v katastrálnom území Madunice, lokalita Za hydrocentrálou

VEREJNÁ VYHLÁŠKA

Okresný úrad Trnava, pozemkový a lesný odbor ako vecne a miestne príslušný orgán štátnej správy podľa ustanovenia § 5 ods. 4 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov 

podľa § 14 odst. 1 zákona č. 330/1991 Zb. Slovenskej národnej rady o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov 
 (ďalej len „zákon č. 330/1991 Zb.“), 

n a r i a ď u j e

Vykonanie projektu jednoduchých pozemkových úprav v katastrálnom území Madunice, lokalita Za hydrocentrálou

Rozdeľovací plán vo forme umiestňovacieho a vytyčovacieho plánu
Projektu jednoduchých pozemkových úprav v k. ú. Madunice,
lokalita Za hydrocentrálou, bol schválený rozhodnutím Okresného úradu Trnava, pozemkového a lesného odboru č. OU-TT-PLO-2019/000289 zo dňa 28.05.2019, ktoré nadobudlo právoplatnosť dňa 05.07.2019.

O d ô v o d n e n i e :

Rozhodnutím Okresného úradu Trnava, pozemkového a lesného odboru                                   č. OU-TT-PLO-2019/000289 zo dňa 28.05.2019, ktoré nadobudlo právoplatnosť dňa 05.07.2019. bol v zmysle § 13 ods. 6 zákona č. 330/1991 Zb. schválený Rozdeľovací plán vo forme umiestňovacieho  a vytyčovacieho plánu Projektu jednoduchých pozemkových úprav v k. ú. Madunice, lokalita Za hydrocentrálou.
Vykonanie projektu spočíva vo vytýčení a označení lomových bodov hraníc nových pozemkov, ktoré budú vlastníci užívať v obvode projektu jednoduchých pozemkových úprav v k. ú. Madunice, lokalita Za hydrocentrálou v zmysle dohodnutého postupu prechodu na hospodárenie v novom usporiadaní, ďalej vo vytýčení bodov spoločných a verejných

 zariadení a opatrení, ktoré sú potrebné pre prístup k novým pozemkom a spracovanie Rozdeľovacieho plánu vo forme geometrického plánu pre zápis projektu jednoduchých pozemkových úprav do katastra nehnuteľností. V lokalite s poľnohospodárskymi pozemkami sa vytýčenie nových pozemkov nevykoná. 

Po prerokovaní  so Združením účastníkov jednoduchých pozemkových úprav v k. ú. Madunice, lokalita Za hydrocentrálou a s budúcim užívateľom pozemkov, bol dohodnutý postup prechodu na hospodárenie v novom usporiadaní, ktorý je prílohou tohto nariadenia.

Poučenie:
V zmysle § 14 ods. 1 zákona č. 330/1991 Zb. sa toto nariadenie doručuje verejnou vyhláškou podľa § 26 ods. 2 zákona č. 71/1967 Zb.  o správnom konaní  v znení neskorších predpisov tak, že sa vyvesí na úradnej tabuli tunajšieho úradu  po dobu 15 dní. Posledný deň tejto lehoty je dňom doručenia Súčasne sa nariadenie zverejní na úradnej tabuli Obecného úradu Madunice.

                                                                                          Ing. Pavol Trokan
   				                         vedúci pozemkového a lesného odboru,
                                                                                    Okresného úradu Trnava 

Príloha:
Postup prechodu na hospodárenie v novom usporiadaní

Doručuje sa :

1. Účastníkom konania verejnou vyhláškou
2. Obecný úrad Madunice, P. O. Hviezdoslava 8/368, 922 42 Madunice 2x (z toho 1 exemplár na vyvesenie)

Na vedomie:

1. Slovenský pozemkový fond Bratislava, Regionálny odbor Trnava, Vajanského 22, Trnava
2. Okresný úrad Trnava Katastrálny odbor, Vajanského 2, Trnava
3. Poľnohospodárske výrobno obchodné družstvo Madunice, 922 42 Madunice
4. Združenie účastníkov JPÚ, predseda Victor Chalov, Pod Párovcami 7621/65A, 921 01 Piešťany
5. VRLÁK, s.r.o., Pribinova 471/102, 920 01 Hlohovec 

Vyvesené: 	...................................

Zvesené: 	...................................

pečiatka, podpis ...................................